12-jarige deur weerlig doodgeslaanArgieffoto Chris Botha, woordvoerder van die Netcare 911, het gesê paramedici is Vrydagmiddag ontbied nadat ŉ groep seuns wat sokker gespeel het, deur weerlig getref is. Volgens Botha het paramedici met hul aankoms op die toneel talle seuns, tussen 10 en 12 jaar oud, op die grond aangetref. ŉ 12-jarige seun is op die toneel dood verklaar. Nog ŉ seun was in ŉ kritieke toestand, terwyl twee seuns ernstig beseer is en drie geringe beserings opgedoen het. Botha het gesê die beseerde kinders is op die toneel behandel voordat hulle na ŉ hospitaal in Pietermaritzburg geneem is vir verdere behandeling.